**הזמנה לסיקור: הפגנה בצומת גולני כנגד ביטול התקצוב להרחבה ושדרוג של כביש 65**

מכובדיי שלום, הריני לעדכן כי ביום חמישי הקרוב בשעה 18:00 תתקיים הפגנה בצומת גולני כנגד ביטול התקצוב להרחבה ושדרוג של כביש 65 בקטע שבין עפולה לגולני אשר היה כבר בתקציב, החל בביצוע העתקת תשתיות והוצא מהתקציב שאישרה הממשלה בתחילת חודש אוגוסט.

בתקציב שהובא לאישור הממשלה לא תוקצב ולו שקל אחד בודד לביצוע של תשתיות כבישים במחוז הצפון. עם היוודע דבר הוצאתו של סעיף זה מתקציב המדינה החל ראש המועצה האזורית הגליל התחתון פלג בפעילות נחושה אל מול מספר גורמים מקצועיים במשרדי האוצר והתחבורה וכן פוליטיים מן המפלגות השונות.

עד כה נפגש פלג עם יו"ר סיעת כחול לבן חה"כ יעל רון בן משה שהגיעה לסיור באזור, בנוסף אירח פלג את ח״כ ד״ר מנסור עבאס, יו״ר מפלגת רע״מ וראשי הרשויות של עמק יזרעאל כפר כמא, טורעאן, שיבלי, עילבון ובוסתאן אל מארג׳. עבאס התחייב בפגישה שרע"מ לא תוותר על כביש 65.

**נתונים כללים אודות כביש הדמים במקטעים שבין עפולה לגולני:**

ע"פ נתוני הלמ"ס החל משנת 2003 גבה משנת 2003 את חייהם של 52 בני אדם עם למעלה מ-751 תאונות (מתוכן 47 קטלניות ועוד 105 קשות) ו-2291 נפגעים.

המרחב עצמו מתאפיין בתנועה רבה של כלים חקלאיים כבדים ומשאיות רבות אשר משמשות כאחד ממקורות ההכנסה של תושבי היישובים הערביים באזור שהינם נהגים מקצועיים (ניכר לעין ביישובים עצמם, ישנו עומס רב של חניית משאיות).

בנוסף באזור ישנם מספר בסיסי אחסנה גדולים של צה"ל אשר מוסיפים על תנועת הרכבים הכבדים על ציר התנועה בכביש 65 עם נתיב נסיעה 1 לכל כיוון.

נתון בולט נוסף המאפיין אזורים מסוימים בכביש הוא נפחי התנועה העצומים בין קטע הכביש עפולה כפר תבור אשר מכיל ביום תנועה ממוצעת של כמעט 30,000 כלי רכב בנתיב אחד לכל כיוון וזאת אל מול קטעים אחרים במרחב דוגמת מגידו – תענכים או גולני עילבון אשר מכילים נפח תנועה ממוצע ביום של 20,000 כלי רכב וזאת עם 2 נתיבים לכל כיוון הכוללים גדר הפרדה, שוליים רחבים ובטוחים ואכיפה משמעותית של משטרת התנועה במרחב.

לוח זמנים מוערך:

18:00 הגעה והתכנסות.

18:30 נאומי מכובדים (ניצן פלג, ראשי רשויות נוספים ונכבדים נוספים במקום).

19:30 סיום.

לפרטים נוספים: רון תירוש, דובר הגליל התחתון 054-6349311



